Iskolásoknak szerveznek online programozóversenyt

A teljes egészében a kibertérben zajló Nemes Tihamér Online Programozási Versenyre április 1-jéig jelentkezhetnek általános és középiskolás diákok. Az április 4-én zajló internetes verseny feladatait C++, Pascal, C#, Python vagy Java nyelven kell megoldani, így az otthoni tanulásra kényszerült diákok számára is kiváló alkalmat biztosít az élesben való gyakorlásra.